تۆلکو

تۆلکولر (وۇلپس) - جاناوارکیمی‌لر دسته‌سیندن بیر ممه‌لیلر نؤعو.

تۆلکولر جاناوارکیمی‌لر دسته‌سینه داخیل اولان ممه‌لیلر نؤعون‌دن‌دیر. تخمیناً ۱۰ تۆلکو نؤعو مؤوجوددور. جاناوارلاردان فرق‌لی اولاراق، تۆلکولرین اوزونسوو سیفتی، بؤیوک سیوری قولاقلاری، وئرتیکال اووال شکیل‌لی گؤز ببکلری وار. آذربایجانین بوتون اراضیلرین‌ده مؤوجوددور. عادی، یا دا کوره‌ن تۆلکوسو داها گئنیش یاییلیب، بدنینین اوزون‌لوغو ۹۰ سم، قویروغو ایسه ۶۰ سم چاتیر. بئلینین رنگی کوره‌ن، قارنی آغ، هردن قارا اولور. ۱۴-۱۵ یاریمنؤو مؤوجوددور، اونلارین چوخ‌لوغو آرئالین بؤیوک اولماسییلا باغلی‌دیر. یالنیز مئشه‌لرده و داغلاردا یوخ، او جمله‌دن آچیق یئرلرده یاشاییر و بالالاییرلار.

 یاشاییش 

اؤزو قازیدیغی یا دا بوش یۇوالاردا مسکه‌ن سالیر. یئمیینی گمیریجی لر (جونده حئیوان)، دووشانلار، قوشلار، موختلیف بیتکیلر، بالیقلار، سورونه‌نلر تشکیل ائدیر. یئمیی یاشادیغی موحیط‌دن وابسته‌دیر. اوو واختی مورکّب داورانیش فورمالی نوماییش ائتدیریر (تصادۆفی دئییل کی، روس فولکلورون‌دا تۆلکو عقل و بیجلیینین سیموولودور).

تک حیات طرزی سورور، بالا تۆلکولری حیاتا گتیرمک و بؤیوتمک اۆچون جوتلوک یارادیرلار. حامیله‌لیک دؤورو ۴۹-۵۸ گون اولور. ۴-۱۲ بالا دوغور. بالالاری بؤیوتمک پروسئ‌سین‌ده ائرکک و دیشی ایشتیراک ائدیرلر. تۆلکولر زررلی گمیرچیکلری محو ائدیرلر. تۆلکولر خزلی حئیوان اووچولوغونون اوبیئکتی‌دیر. اونلار اساساً ۱۰-۱۲ ایل یاشاییرلار.

 قایناقلار 

 وحشی حئیوانلار 

بؤلمه:ممه‌لیلر
بؤلمه:حئیوانلار